આદરણીય સ્તંભલેખક પદ્મશ્રી ગુણવંત શાહના તા. ૮ જુલાઈ, ૨૦૧૮ના દિવ્ય-ભાસ્કરમાં પ્રગટ થયેલ લેખમાં તેઓશ્રીએ નોંધેલ એક અભિપ્રાયને પુન: ટાંકવાનું મન થાય છે. ટાઇમ્સ ઓફ ઇન્ડિયાના રાખી ચક્રવર્તીને આપેલા એક ઇન્ટરવ્યૂમાં તસ્લીમા નસરીન બોલ્યા હતા કે, ‘મેં જોયું છે કે ભારતના લિબરલ અને બૌદ્ધિક નાગરિકો ઘણું ખરું એક જ રાજકીય પક્ષનું તાણતા હોય છે. જેઓ પોતાને સેક્યુલર કહેવડાવે છે એવા ઘણા લોકો હિન્દુ અને મુસ્લિમ કટ્ટરપંથી જૂથો માટે સમાન ભાવે અવાજ ઊઠાવતા નથી... બધા જ વર્ગના કટ્ટરપંથી લોકો માટે જો તમે નિંદા કરવાના ન હો તો તમે સેક્યુલર પણ નથી અને લિબરલ પણ નથી.’